Kredietreguleerder moet Zuma-lening ondersoek | Die Vryburger
Die VF Plus sal aanhou soek na antwoorde oor die lening van byna R8 miljoen aan pres. Jacob Zuma om sy deel van die opknappingswerk by Nkandla te betaal en het nou ook die Nasionale Kredietreguleerder gevra om vas te stel hoe die president met sy salaris so ‘n groot lening kon kry, sê adv. Anton Alberts, voorsitter van die VF Plus.
Adv. Alberts het die Openbare Beskermer (OB) in Augustus verlede jaar versoek om die ondersoek te doen, maar die OB het nou geantwoord dat die Nasionale Kredietreguleerder in ‘n beter posisie is om die aangeleentheid te ondersoek.
Ingevolge die destydse bevel van die OB moes pres. Zuma ‘n bedrag van R7,8 miljoen terugbetaal. Teen ‘n rentekoers van slegs 10% sal die terugbetaling R75 270 per maand beloop. Dit terwyl sy salaris voor aftrekkings R2,8 miljoen per jaar beloop.
Die lening is bekom van VBS Mutual Bank, voorheen bekend as die Venda Bouvereniging.
Volgens adv. Alberts is dit verontrustend dat die Openbare Beleggingskorporasie (OBK), wat staatsamptenare se pensioengeld bestuur, ‘n aandeel van 25,26% in VBS het.
“Die VF Plus sal nie toekyk dat die OBK se fondse deur iemand soos pres. Zuma as sy persoonlike spaarvarkie gebruik word nie. Dit is bloot nie moontlik dat die president met sy salaris byna R8 miljoen kon leen nie.
“Die VF Plus is vasbeslote om ‘n antwoord hieroor te kry en sal die ondersoek van die Kredietreguleerder fyn dophou,” sê adv. Alberts.
Gekwalifiseerde Loodgieter in die Pretoria/ Tshwane metro area, Geblokte afvoerpype, Geyser onderhoud en Solar Geyser herstelwerk of nuwe installasie, waterpyp lekkasies, nuwe toilet installasies, baddens ens. Skakel cls- Plumbers en of vra vir Steve by 079 024 6293 of 064 825 6837/ 064836 7853 of stuur n E-Pos aan clsp[email protected] vir n kwotasie.